رجوع المجاهدين مصر 2011

رجوع المجاهدين مصر سنة 2011 ، هى حركة الرجوع لمصر ل3000 قيادى من جماعة الجهاد و الجماعه الاسلاميه من افغانستان و الشيشان و البوسنه و الهرسك و الصومال و ايران و كينيا و انجلترا بعد ثورة 25 يناير 2011 و تنحى الرئيس حسنى مبارك. محامى الجماعات الاسلاميه ابراهيم على صرح فى 1 ابريل 2011 ان سلطات الخونتا العسكريه اللى بتحكم مصر رفعت اساميهم من ليستات ترقب الوصول ، و أكد ان السلطات المصريه سمحت بدخول قيادات منهم و قال ان الجماعه الاسلاميه بتسوى المواقف القانونيه للى صدرت ضدهم احكام بالاعدام. و من اشهر القياديين الاسلاميين الراجعين لمصر سيد رجب سيد محمد اللى كان عايش فى الامارات و افغانستان و اسامه رشدى و حسين شميس اللى اتدان فى قضية محاولة اغتيال حسنى مبارك فى اديس ابابا ، و محمد شوقى الاسلامبولى اخو خالد الاسلامبولى المتهم الاول فى قضية اغتيال انور السادات و الاتنين عايشين فى ايران.

الخونتا الحاكمه فى مصر كانت كمان اطلقت سراح سلفيين و اعضاء فى الجماعات الاسلاميه من السجون فى مصر من اشهرهم عبود الزمر اللى اتدان فى قضية انور السادات و ظهر سلفيين و اسلاميين فى شوارع القاهره و نواحى مصر. بيتقال ان الخونتا العسكريه طلبت كمان من امريكا اطلاق سراح الشيخ عمر عبد الرحمن زعيم الجماعه الاسلاميه عشان يرجع مصر. الاسلاميين بيطالبوا باقامة دوله اسلاميه فى مصر و بيعتبر اطلاق سراحهم و رجوعهم لمصر مكسب كبير ليهم.

 لينكات برانيه و مصادر 
 ٣٠٠٠ قيادى بالجماعات الاسلامية يعودون من أفغانستان والشيشان والبوسنة والصومال و ايران ... 

تصنيف:ثورة مصر 2011